تورکیه-نین میللی ساوونما ناظیری حولوصی آکار ناتو-یا عضو اؤلکه لرین ساوونما ناظیرلرینین ایجلاسینا قاتیلماق اوچون بلژیک-ین پایتاختی بروکسله سفر ائدیب.
حولوصی آکار سفر چرچیوسینده ایلک اولا‌راق تورکیه-نین ناتو یانیندا دایمی نوماینده‌لیگی ایله تورکیه-نین حربی نومایندلیگینه باش چکیب. بورادا چیخیش ائدن حولوصی آکار جمهور باشقانی رجب طیب اردوغانین لیدئرلیگی ایله اولوسلار آراسی ساحه ده بؤیوک گوجه چئوریلن تورکیه-نین مهم ایشلر گؤردوگونو و جدی اوغورلار قازاندیغینی دئییب.
حولوصی آکار بیلدیریب کی، فرق‌لی فاکتورلارا گؤره حساس دؤوردن کئچیریک.
تورکیه-نین ساوونما ناظیری هم تورکیه-نین ساوونما و تهلوکه‌سیزلیگی، هم ده ناتونون فعالیتلری چرچیوسینده‌کی ایشلرین داها حساسلیقلا داوام ائتدیریلمه‌سی‌نین اهمیتینی وورغولاییب.
قئید ائدک کی، حولوصی آکار ناتو-نون منزیل قرارگاهیندا اوکراینا ساوونما ناظیری اولکسی رزنیکوولا قارشیلاشیب. حولوصی آکار و اولکسی رزنیکوو بیر مدت صحبت ائدیب.
